CELEX: 
Language: mt
Date: 2021-07-09 00:00:00
Title: DIRETTIVA DELEGATA TAL-KUMMISSJONI (UE) .../... li temenda d-Direttiva 2014/45/UE tal-Parlament Ewropew u tal-Kunsill fir-rigward tal-aġġornament ta’ ċerti nominazzjonijiet tal-kategorija ta’ vetturi u ż-żieda tal-eCall mal-lista tal-elementi ta’ test, il-metodi, ir-raġunijiet għal falliment u l-valutazzjoni tan-nuqqasijiet fl-Anness I u fl-Anness III ta’ dik id-Direttiva

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Id-Direttiva 2014/45/UE
                  1
                tal-Parlament Ewropew u tal-Kunsill dwar testijiet perjodiċi tal-affidabbiltà stradali għal vetturi bil-mutur u t-trejlers tagħhom u li tħassar id-Direttiva 2009/40/KE
                  2
                tistabbilixxi r-rekwiżiti minimi għal sistema ta’ testijiet perjodiċi tal-affidabbiltà stradali tal-vetturi u t-trejlers tagħhom użati f’toroq pubbliċi. L-ittestjar tal-affidabilità stradali huwa parti minn sistema usa’ mfassla biex tiżgura li l-vetturi jinżammu f’kundizzjoni sikura u ambjentalment aċċettabbli waqt l-użu tagħhom, u li s-sistema tkopri l-ittestjar perjodiku tal-vetturi f’konformità mad-Direttiva 2014/45/UE u l-ispezzjoni teknika mal-ġenb tat-triq tal-vetturi użati għall-attivitajiet tat-trasport kummerċjali f’konformità mad-Direttiva 2014/47/UE
                  3
               . 
            
            
               Id-Direttiva 2014/45/UE għandha tapplika għal vetturi b’veloċità skont id-disinn li taqbeż il-25 km/h għall-kategoriji stabbiliti fl-Artikolu 2(1), kif imsemmi fid-Direttiva 2002/24/KE
                  4
               , id-Direttiva 2003/37/KE
                  5
                u fid-Direttiva 2007/46/KE
                  6
                tal-Parlament Ewropew u tal-Kunsill. Minħabba l-bidliet fid-deżinjazzjonijiet tal-kategoriji tal-vetturi li jirriżultaw mit-tħassir tad-Direttiva 2003/37/KE bir-Regolament (UE) Nru 167/2013
                  7
                u tad-Direttiva 2002/24/KE bir-Regolament (UE) Nru 168/2013
                  8
                rispettivament, dan l-att delegat għandu l-għan li jaġġorna r-referenzi għall-kategoriji ta’ vetturi rilevanti, sabiex jiġu allinjati mal-bidliet fil-leġiżlazzjoni dwar l-approvazzjoni tat-tip. 
            
            
               Barra minn hekk, wara l-valutazzjoni pożittiva tal-kostijiet u tal-benefiċċji involuti, u wara l-adozzjoni tar-Regolament (UE) Nru 2015/758
                  9
               , li stabbilixxa r-rekwiżiti ġenerali għall-approvazzjoni tat-tip tal-vetturi tal-UE fir-rigward tas-sistemi eCall immuntati fil-vetturi bbażati fuq in-numru 112, u tas-sistemi, tal-komponenti u tal-unitajiet tekniċi separati tal-eCall immuntati fil-vetturi bbażati fuq in-numru 112, jeħtieġ ukoll li l-punt 3 tal-Anness I tad-Direttiva 2014/45/UE jiġi adattat skont dan. Is-sistema eCall immuntata fil-vettura bbażata fuq in-numru 112 trid tibqa’ funzjonali matul iċ-ċiklu tal-ħajja kollu tal-vettura, billi l-introduzzjoni mandatorja tagħha hija mistennija tikkontribwixxi għat-tnaqqis tal-fatalitajiet u l-korrimenti gravi, u tal-kostijiet marbuta mal-kura tas-saħħa. 
            
            
               F’konformità mal-punt 14 tat-Taqsima I tal-Anness III tad-Direttiva 2014/45/UE, ir-rekwiżiti minimi li jikkonċernaw il-faċilitajiet tal-affidabbiltà stradali u t-tagħmir ta’ ttestjar, applikabbli mill-20 ta’ Mejju 2023, jinkludu apparat li jiġi konness mal-interfaċċa elettronika tal-vettura, bħal għodda ta’ analiżi tas-sistemi dijanjostiċi abbord (OBD). Abbażi tal-analiżi kost-benefiċċji
                  10
                għax-xenarji differenti tal-ittestjar eCall, l-ittestjar permezz tal-interfaċċa elettronika tal-vettura, inkluż il-funzjoni u l-prestazzjoni tas-sistema, jagħti l-aħjar proporzjon kostijiet-benefiċċji. Madankollu, meta titqies il-possibbiltà li mhux il-vetturi kollha jistgħu jkunu mgħammra b’konnettur OBD, l-ittestjar permezz ta’ interfaċċa elettronika tal-vettura jidher li mhuwiex fattibbli f’dawn il-każijiet. 
            
            
               2.KONSULTAZZJONIJIET QABEL L-ADOZZJONI TAL-ATT
            
            
               F’Jannar 2019 ġie ffinalizzat studju dwar l-inklużjoni ta’ eCall fl-ittestjar perjodiku tal-affidabilità stradali tal-vetturi bil-mutur. L-għan tal-istudju kien li jivvaluta jekk huwiex kosteffettiv li l-eCall tiġi inkluża fil-qafas tad-Direttiva 2014/45/UE u, f’każ ta’ tweġiba pożittiva, li jiġu vvalutati x-xenarji ta’ ttestjar possibbli. Għall-finijiet tal-istudju, l-opinjoni tal-partijiet ikkonċernati ġiet ikkunsidrata permezz ta’ stħarriġ mibgħut lil 537 riċevitur u ġie organizzat workshop fi Brussell fit-8 ta’ Ġunju 2018. Barra minn hekk, il-fehmiet tal-membri tal-Kumitat tal-Affidabbiltà Stradali tqiesu matul il-laqgħa tal-20 ta’ Settembru 2018. Ir-rapport finali tal-istudju ġie ppreżentat matul il-laqgħa tal-Kumitat tal-Affidabbiltà Stradali tal-24 ta’ Ġunju 2019. 
            
            
               F’Mejju 2020, il-Kummissjoni stabbiliet Grupp tal-Esperti dwar l-Affidabbiltà Stradali u d-Dokumenti tar-Reġistrazzjoni tal-Vetturi (RWEG). Il-missjoni tal-RWEG hija li jassisti lid-DĠ MOVE fit-tħejjija tal-atti mhux leġislattivi fl-oqsma tal-affidabbiltà stradali u d-dokumenti tar-reġistrazzjoni tal-vetturi, inkluż fit-tħejjija ta’ atti delegati u ta’ implimentazzjoni, li jassisti lill-Kummissjoni fit-tħejjija tal-gwida rilevanti fir-rigward tad-Direttivi rilevanti, u li jwassal għal skambju ta’ esperjenza u prattika tajba f’dawk l-oqsma. L-RWEG eżamina l-abbozz tat-test tal-att delegat matul il-laqgħat tiegħu tas-17 ta’ Settembru 2020 u tal-25 ta’ Novembru 2020. L-abbozz ta’ din id-Direttiva kien soġġett għal konsultazzjoni pubblika permezz tal-Portal għal Regolamentazzjoni Aħjar bejn is-16 ta’ April 2021 u l-14 ta’ Mejju 2021, li rċieva total ta’ erba’ risposti. Waħda mir-risposti kienet tikkonċerna l-massa massima tal-vettura għal-liċenzja tas-sewqan tal-kategorija B, kwistjoni li mhijiex marbuta direttament ma’ dan l-att, risposta oħra kienet tikkonċerna kjarifika għall-kamp ta’ applikazzjoni tal-ittestjar tal-eCall u żewġ risposti taw appoġġ ġenerali lill-inizjattiva. 
            
            
               3.ELEMENTI ĠURIDIĊI TAL-ATT DELEGAT
            
            
               L-Att Delegat huwa bbażat fuq l-ewwel u t-tielet inċiżi tal-Artikolu 17 tad-Direttiva 2014/45/UE. 
            
            
               Skont l-ewwel inċiż tal-Artikolu 17 tad-Direttiva 2014/45/UE, il-Kummissjoni għandu jkollha s-setgħa li tadotta atti delegati f’konformità mal-Artikolu 18 bil-ħsieb li taġġorna n-nominazzjonijiet tal-kategorija ta’ vetturi msemmija fl-Artikolu 2(1) u l-Artikolu 5(1) u (2) kif xieraq f’każ ta’ bidliet fil-kategoriji ta’ vetturi li jirriżultaw minn emendi għal-leġiżlazzjoni tal-approvazzjoni tat-tip imsemmija fl-Artikolu 2(1), mingħajr ma jiġu affettwati l-kamp ta’ applikazzjoni u l-frekwenzi tal-ittestjar.
            
            
               In-nominazzjonijiet tal-kategorija tal-vettura msemmija fl-Artikolu 2(1) u fl-Artikolu 5(1) u (2) tad-Direttiva 2014/45/UE huma msemmija wkoll f’dispożizzjonijiet oħra ta’ dik l-istess Direttiva. Sabiex tiġi żgurata l-koerenza u ċ-ċertezza legali tad-Direttiva 2014/45/UE, dawk in-nominazzjonijiet, għalkemm mhumiex imsemmija espressament fl-ewwel inċiż tal-Artikolu 17, jeħtieġ li jiġu aġġornati skont il-bidliet li rriżultaw mit-tħassir tad-Direttiva 2002/24/KE permezz tar-Regolament (UE) Nru 168/2013, u mit-tħassir tad-Direttiva 2003/37/KE mir-Regolament (UE) Nru 167/2013. Inkella, dan jista’ jwassal għal inkonsistenzi u inċertezza legali. Dan huwa partikolarment il-każ għall-Artikolu 6 tal-Anness III tad-Direttiva. Aġġornament bħal dan mhux se jaffettwa l-kamp ta' applikazzjoni u l-frekwenza tal-ittestjar. 
            
            
               Skont it-tielet inċiż tal-Artikolu 17 tad-Direttiva 2014/45/UE, il-Kummissjoni għandu jkollha s-setgħa li tadotta atti delegati f’konformità mal-Artikolu 18 bil-ħsieb li tadatta l-punt 3 tal-Anness I, wara l-valutazzjoni pożittiva tal-kostijiet u l-benefiċċji, fir-rigward tal-lista tal-elementi li jridu jiġu eżaminati, il-metodi, ir-raġunijiet tal-falliment u l-valutazzjoni tad-defiċjenzi fil-każ ta’ modifika tar-rekwiżiti mandatorji rilevanti għall-approvazzjoni tat-tip fil-leġiżlazzjoni tal-Unjoni dwar is-sikurezza jew dwar l-ambjent. 
            
            
               Ir-Regolament (UE) Nru 2015/758 li jikkonċerna rekwiżiti għall-approvazzjoni skont it-tip għall-iskjerament tas-sistema eCall immuntata fil-vettura bbażata fuq is-servizz 112 jistipula, fl-Artikolu 4 tiegħu, li l-manifatturi għandhom juru li t-tipi l-ġodda kollha ta’ vetturi msemmija fl-Artikolu 2 huma mgħammra b’sistema eCall immuntata fil-vettura bbażata fuq in-numru 112 li hija installata b’mod permanenti, f’konformità ma’ dan ir-Regolament u mal-atti delegati u l-atti ta’ implimentazzjoni adottati skont dan ir-Regolament. Skont dawn ir-rekwiżiti obbligatorji l-ġodda, jenħtieġ għalhekk li d-Direttiva 2014/45/UE tiġi adattata skont dan.
            
            
            
               DIRETTIVA DELEGATA TAL-KUMMISSJONI (UE) .../...
            
            
               ta’ 9.7.2021
            
            
               li temenda d-Direttiva 2014/45/UE tal-Parlament Ewropew u tal-Kunsill fir-rigward tal-aġġornament ta’ ċerti nominazzjonijiet tal-kategorija ta’ vetturi u ż-żieda tal-eCall mal-lista tal-elementi ta’ test, il-metodi, ir-raġunijiet għal falliment u l-valutazzjoni tan-nuqqasijiet fl-Anness I u fl-Anness III ta’ dik id-Direttiva 
               
         
         
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat id-Direttiva 2014/45/UE tal-Parlament Ewropew u tal-Kunsill tat-3 ta' April 2014 dwar testijiet perjodiċi tal-affidabbiltà stradali għal vetturi bil-mutur u t-trejlers tagħhom u li tħassar id-Direttiva 2009/40/KE
                  11
               , u b’mod partikolari l-Artikolu 17 tagħha,
            
            
               Billi:
            
            
               (1)Id-Direttiva 2014/45/UE tapplika għal vetturi b’veloċità skont id-disinn ta’ aktar minn 25 km/h tal-kategoriji mniżżla fl-Artikolu 2(1) ta’ dik id-Direttiva. Dawk il-kategoriji huma determinati b’referenza għad-Direttivi 2002/24/KE
                  12
               , 2003/37/KE
                  13
                u 2007/46/KE
                  14
                tal-Parlament Ewropew u tal-Kunsill. 
            
            
               (2)Id-Direttivi 2002/24/KE, 2003/37/KE u 2007/46/KE tħassru, rispettivament, mir-Regolamenti (UE) Nru 168/2013, (UE) Nru 167/2013 u (UE) 2018/858 tal-Parlament Ewropew u tal-Kunsill.
            
            
               (3)Minħabba l-bidliet fin-nominazzjonijiet tal-kategoriji tal-vetturi li jirriżultaw mit-tħassir tad-Direttiva 2002/24/KE u 2003/37/KE, jenħtieġ li jiġu adattati ċerti nominazzjonijiet tal-kategoriji tal-vetturi msemmija fid-Direttiva 2014/45/KE. Dawk l-aġġornamenti ma jaffettwax il-kamp ta’ applikazzjoni u l-frekwenza tal-ittestjar. 
            
            
               (4)Ir-Regolament (UE) 2015/758
                  15
                 tal-Parlament Ewropew u tal-Kunsill jistabbilixxi obbligu li ċerti tipi ġodda ta’ vetturi jiġu mgħammra b’sistema eCall immuntata fil-vettura bbażata fuq in-numru 112 installata b’mod permanenti, b’effett mill-31 ta’ Marzu 2018. 
            
            
               (5)Is-sistema eCall immuntata fil-vettura bbażata fuq in-numru 112, bħala sistema ta’ emerġenza, teħtieġ l-ogħla livell possibbli ta’ affidabbiltà. Jenħtieġ li jkunu żgurati l-akkuratezza tas-sett minimu ta’ data u tat-trasmissjoni tal-vuċi, u l-kwalità, u jenħtieġ li tiġi żviluppata sistema ta’ ttestjar uniformi biex tkun żgurata l-lonġevità u d-durabbiltà tas-sistema eCall immuntata fil-vettura bbażata fuq in-numru 112. Għalhekk, jenħtieġ li jitwettqu testijiet perjodiċi tal-affidabbiltà stradali għall-eCall b’mod regolari f’konformità mad-Direttiva 2014/45/UE. Jenħtieġ li jiżdied punt ġdid relatat ma’ tali test fit-Tabella 3 tal-Anness I ta’ dik id-Direttiva.
            
            
               (6)Għalhekk, jenħtieġ li d-Direttiva 2014/45/UE tiġi emendata skont dan, 
            
            
            
               ADDOTTAT DIN ID-DIRETTIVA:
            
            
               Artikolu 1
            
            
            
               Id-Direttiva 2014/45/UE hija emendata kif ġej:
            
            
               (1)L-Artikolu 2 huwa emendat kif ġej:
            
            
               (a)il-paragrafu 1 huwa emendat kif ġej:
            
            
               (i)il-formulazzjoni introduttorja hija sostitwita b’dan li ġej:
            
            
               “1. Din id-Direttiva għandha tapplika għal vetturi b’veloċità skont id-disinn li taqbeż il-25 km/h għall-kategoriji li ġejjin, kif imsemmi fir-Regolamenti (UE) 167/2013*, (UE) 168/2013**, u (UE) 2018/858*** tal-Parlament Ewropew u tal-Kunsill:
            
         
         
            
               * Ir-Regolament (UE) Nru 167/2013 tal-Parlament Ewropew u tal-Kunsill tal-5 ta’ Frar 2013 dwar l-approvazzjoni u s-sorveljanza tas-suq ta’ vetturi għall-agrikoltura u għall-forestrija (ĠU L 60, 2.3.2013, p. 1).
            
            
               ** Ir-Regolament (UE) Nru 168/2013 tal-Parlament Ewropew u tal-Kunsill tal-15 ta’ Jannar 2013 dwar l-approvazzjoni u s-sorveljanza tas-suq ta’ vetturi b’żewġ jew tliet roti u kwadriċikli (ĠU L 60, 2.3.2013, p. 52).
            
            
               *** Ir-Regolament (UE) 2018/858 tal-Parlament Ewropew u tal-Kunsill tat-30 ta’ Mejju 2018 dwar l-approvazzjoni u s-sorveljanza tas-suq ta’ vetturi bil-mutur u t-trejlers tagħhom, u ta' sistemi, komponenti u unitajiet tekniċi separati maħsuba għal tali vetturi, li jemenda r-Regolamenti (KE) Nru 715/2007 u (KE) Nru 595/2009 u li jħassar id-Direttiva 2007/46/KE (ĠU L 151, 14.6.2018, p. 1)”; 
            
            
               (ii)
                     is-sitt u s-seba’ inċiżi huma sostitwiti b’dan li ġej: 
            
            
               “— mill-1 ta’ Jannar 2022, il-vetturi b’żewġ jew tliet roti — kategoriji ta’ vetturi L3e, L4e, L5e u L7e mgħammra b’magna tal-kombustjoni bi spostar ta’ aktar minn 125 cm³;
            
            
               “— tratturi bir-roti tal-kategoriji T1b, T2b, T3b, T4.1b, T4.2b u T4.3b li l-użu tagħhom hu l-aktar f’toroq pubbliċi b’veloċità massima skont id-disinn li ma taqbiżx il-40 km/h.”;
            
            
               (b)fil-paragrafu 2, it-seba’ inċiż huwa sostitwit b’dan li ġej
            
            
               “— il-vetturi fil-kategoriji L3e, L4e, L5e u L7e mgħammra b’magna tal-kombustjoni bi spostar ta’ iktar minn 125 cm³, meta l-Istat Membru jkun implimenta miżuri alternattivi effettivi għas-sikurezza stradali għall-vetturi b’żewġ jew tliet roti, b’kunsiderazzjoni b’mod partikolari tal-istatistika relevanti dwar is-sikurezza stradali li tkopri l-aħħar ħames snin. L-Istati Membri għandhom jinnotifikaw dawn ir-regoli lill-Kummissjoni.”;
            
            
               (2)L-Artikolu 5 huwa emendat kif ġej: 
            
            
               (a)fil-paragrafu 1, il-punt (c) huwa sostitwit b’dan li ġej:
            
            
               “(c) tratturi bir-roti tal-kategoriji T1b, T2b, T3b, T4.1b, T4.2b u T4.3b li l-użu tagħhom hu l-aktar f’toroq pubbliċi għal skopijiet kummerċjali ta’ trasport tal-merkanzija bit-triq: erba’ snin wara d-data li fiha l-vettura kienet ġiet irreġistrata għall-ewwel darba u minn dakinhar, kull sentejn.”;
            
            
               (b)il-paragrafu 2 huwa sostitwit b’dan li ġej:
            
            
               “2. Stat Membru għandu jistabbilixxi intervalli xierqa li fihom il-vetturi tal-kategoriji L3e, L4e, L5e u L7e mgħammra b’magna tal-kombustjoni bi spostar ta’ iktar minn 125 cm³, ikunu soġġetti għal test tal-affidabilità stradali.”;
            
            
            
               (3) L-Annessi I u III huma emendati f'konformità mal-Anness ta’ din id-Direttiva.
            
            
               Artikolu 2
            
            
               Traspożizzjoni
            
            
            
               1. L-Istati Membri għandhom jadottaw u jippubblikaw, sa mhux aktar tard minn [OP: jekk jogħġobkom daħħlu d-data – sena wara d-data tal-pubblikazzjoni ta’ dan l-att], il-liġijiet, ir-regolamenti u l-miżuri amministrattivi meħtieġa biex jikkonformaw ma’ din id-Direttiva. Għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
            
            
         
         
            
               Għandhom japplikaw il-miżuri meħtieġa biex jikkonformaw mal-Artikolu 1 l-punt (2) tal-Anness ta’ din id-Direttiva minn [OP: jekk jogħġobkom daħħlu d-data – sena wara d-data tal-pubblikazzjoni ta’ dan l-att].  
            
            
            
               Għandhom japplikaw il-miżuri meħtieġa biex jikkonformaw mal-punt 1 tal-Anness ta’ din id-Direttiva sa mhux aktar tard mill-20 ta’ Mejju 2023. 
            
            
            
               Meta l-Istati Membri jadottaw dawk il-miżuri, dawn għandhom jinkludu referenza għal din id-Direttiva jew għandhom jinkludu dik ir-referenza meta jiġu pubblikati uffiċjalment. Il-metodi kif issir dik ir-referenza għandhom jiġu stabbiliti mill-Istati Membri. 
            
            
            
               2. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva. L-Artikolu 
            
            
               Artikolu 3
            
            
               Id-dħul fis-seħħ
            
            
            
               Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            
            
               Artikolu 4
            
            
               Destinatarji
            
            
            
               Din id-Direttiva hija indirizzata lill-Istati Membri.
            
            
               Magħmul fi Brussell, 9.7.2021
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        Id-Direttiva 2014/45/UE tal-Parlament Ewropew u tal-Kunsill tat-3 ta’ April 2014 dwar testijiet perjodiċi tal-affidabbiltà stradali għal vetturi bil-mutur u t-trejlers tagħhom u li tħassar id-Direttiva 2009/40/KE (ĠU L 127, 29.4.2014, p. 51)
               
               
                  
                     (2)
                  
                        Id-Direttiva 2009/40/KE tal-Parlament Ewropew u tal-Kunsill tas- 6 ta’ Mejju 2009 dwar testijiet tal-kondizzjoni ta’ vetturi u tal-karrijiet tagħhom għat-triq (ĠU L 141, 6.6.2009, p. 12)
               
               
                  
                     (3)
                  
                        Id-Direttiva 2014/47/UE tal-Parlament Ewropew u tal-Kunsill tat-3 ta’ April 2014 dwar l-ispezzjonijiet tekniċi waqt it-traġitt tal-affidabilità stradali ta’ vetturi kummerċjali li jiċċirkolaw fl-Unjoni u li jirrevoka d-Direttiva 2000/30/KE (ĠU L 127, 29.4.2014, p. 134)
               
               
                  
                     (4)
                  
                        Id-Direttiva 2002/24/KE tal-Parlament Ewropew u tal-Kunsill tat-18 ta’ Marzu 2002 li għandha x’taqsam mal-approvazzjoni tat-tip ta’ vetturi bil-mutur b’żewġ roti jew bi tlieta u li tħassar id-Direttiva tal-Kunsill 92/61/KEE (ĠU L 124, 9.5.2002, p. 1).
               
               
                  
                     (5)
                  
                        Id-Direttiva tal-Parlament Ewropew u tal-Kunsill Nru. 2003/37/KE tas-26 ta’ Mejju 2003 dwar l-approvazzjoni tat-tip ta’ tratturi għall-agrikoltura jew għall-foresti, il-karrijiet tagħhom u makkinarju rmunkat interkambjabbli, flimkien mas-sistemi tagħhom, komponenti u unitajiet tekniċi separati u r-revoka tad-Direttiva 74/150/KEE (ĠU L 171, 9.7.2003, p. 1).
               
               
                  
                     (6)
                  
                        Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (ĠU L 263, 9.10.2007, p. 1).
               
               
                  
                     (7)
                  
                        Ir-Regolament (UE) Nru 167/2013 tal-Parlament Ewropew u tal-Kunsill tal-5 ta’ Frar 2013 dwar l-approvazzjoni u s-sorveljanza tas-suq ta' vetturi għall-agrikoltura u għall-forestrija (ĠU L 60, 2.3.2013, p. 1).
               
               
                  
                     (8)
                  
                        Ir-Regolament (UE) Nru 168/2013 tal-Parlament Ewropew u tal-Kunsill tal-15 ta' Jannar 2013 dwar l-approvazzjoni u s-sorveljanza tas-suq ta’ vetturi b’żewġ jew tliet roti u kwadriċikli (ĠU L 60, 2.3.2013, p. 52)
               
               
                  
                     (9)
                  
                        Ir-Regolament (UE) 2015/758 tal-Parlament Ewropew u tal-Kunsill tad-29 ta’ April 2015 li jikkonċerna rekwiżiti għall-approvazzjoni skont it-tip għall-iskjerament tas-sistema eCall immuntata fil-vettura bbażata fuq is-servizz 112 u li jemenda d-Direttiva 2007/46/KE (ĠU L 123, 19.5.2015, p. 77).
               
               
                  
                     (10)
                  
                        
                  https://op.europa.eu/mt/publication-detail/-/publication/c6524bd7-2b54-11e9-8d04-01aa75ed71a1
               
               
                  
                     (11)
                  
                        Id-Direttiva 2009/40/KE tal-Parlament Ewropew u tal-Kunsill tas- 6 ta’ Mejju 2009 dwar testijiet tal-kondizzjoni ta’ vetturi u tal-karrijiet tagħhom għat-triq (ĠU L 141, 6.6.2009, p. 12). 
               
               
                  
                     (12)
                  
                        Id-Direttiva 2002/24/KE tal-Parlament Ewropew u tal-Kunsill tat-18 ta’ Marzu 2002 li għandha x’taqsam mal-approvazzjoni tat-tip ta’ vetturi bil-mutur b’żewġ roti jew bi tlieta u li tħassar id-Direttiva tal-Kunsill 92/61/KEE (ĠU L 124, 9.5.2002, p. 1).
               
               
                  
                     (13)
                  
                        Id-Direttiva tal-Parlament Ewropew u tal-Kunsill Nru 2003/37/KE tas-26 ta' Mejju 2003 dwar l-approvazzjoni tat-tip ta' tratturi għall-agrikoltura jew għall-foresti, il-karrijiet tagħhom u makkinarju rmunkat interkambjabbli, flimkien mas-sistemi tagħhom, komponenti u unitajiet tekniċi separati u r-revoka tad-Direttiva 74/150/KEE (ĠU L 171, 9.7.2003, p. 1).
               
               
                  
                     (14)
                  
                        Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (ĠU L 263, 9.10.2007, p. 1).
               
               
                  
                     (15)
                  
                        Ir-Regolament (UE) 2015/758 tal-Parlament Ewropew u tal-Kunsill tad-29 ta’ April 2015 li jikkonċerna rekwiżiti għall-approvazzjoni skont it-tip għall-iskjerament tas-sistema eCall immuntata fil-vettura bbażata fuq is-servizz 112 u li jemenda d-Direttiva 2007/46/KE, (ĠU L 123, 19.5.2015, p. 77)
               
            
      
    ---documentbreak--- 
      
         
         
            
               ANNESS
            
            
            
               L-Annessi I u III huma emendati kif ġej:
            
            
               (1)fil-punt 3 tal-Anness I, il-punt li ġej jiżdied mat-Taqsima 7:
            
            
            
                     
                        Entrata
                     
                  
                  
                     
                        Metodu
                     
                  
                  
                     
                        Raġunijiet għaliex element ma jgħaddix mit-test
                     
                  
                  
                     
                        Valutazzjoni tan-nuqqasijiet
                     
                  
               
                     
                         
                     
                  
                  
                     
                        Minuri
                     
                  
                  
                     
                        Maġġuri 
                     
                  
                  
                     
                         Perikoluż
                     
                  
               
                     
                     
                        7.13        eCall (jekk mgħammra, f’konformità mal-leġiżlazzjoni tal-approvazzjoni tat-tip tal-UE) 
                     
                  
               
                     
                              
                                 7.13.1     Immuntar u konfigurazzjoni
                              
                           
                           
                              
                                 fuq
                              
                           
                        
                     
                     
                     
                  
                  
                     
                        Spezzjoni viżwali kkomplementata, fejn dan ikun magħmul possibbli mill-karatteristiċi tekniċi tal-vettura u fejn id-data meħtieġa ssir disponibbli, bl-użu tal-interfaċċa elettronika 
                     
                  
                  
                     
                              
                                 (a) 
                              
                           
                           
                              
                                  Sistema jew kwalunkwe komponent nieqes 
                              
                           
                        
                  
                  
                     
                           
                     
                  
                  
                     
                         X
                     
                  
                  
                     
                         
                     
                  
               
                     
                  
                  
                     
                  
                  
                     
                              
                                 (b)
                              
                           
                           
                              
                                  Verżjoni tas-softwer mhux korretta 
                              
                           
                        
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                  
                  
                     
                  
                  
                     
                              
                                 (c) Ikkowdjar tas-sistema mhux korrett
                              
                           
                           
                              
                                 (
                              
                           
                        
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                              
                                 7.13.2     Kundizzjoni
                              
                           
                           
                              
                           
                        
                  
                  
                     
                        Spezzjoni viżwali kkomplementata, fejn dan ikun magħmul possibbli mill-karatteristiċi tekniċi tal-vettura u fejn id-data meħtieġa ssir disponibbli, bl-użu tal-interfaċċa elettronika
                     
                  
                  
                     
                        (a) Sistema jew komponenti bil-ħsara
                     
                     
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                  
                  
                     
                  
                  
                     
                        (b) L-MIL tal-eCall jindika xi tip ta’ falliment tas-sistema 
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (c) Falliment tal-unità ta’ kontroll elettroniku tal-eCall
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (d) Falliment tal-apparat tal-komunikazzjoni bin-network mobbli
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (e) Falliment tas-sinjal tal-GPS 
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (f) Komponenti tal-awdjo mhux konnessi
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (g) Sors tal-enerġija mhux konness jew ċarġ insuffiċjenti 
                     
                  
                  
                     
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (h) Is-sistema tindika falliment permezz ta’ interfaċċa elettronika tal-vettura
                     
                  
                  
                     
                     
                        X
                     
                  
                  
                     
                  
                  
                     
                  
               
                     
                         7.13.3     Prestazzjoni
                     
                     
                     
                  
                  
                     
                        Spezzjoni viżwali kkomplementata, fejn dan ikun magħmul possibbli mill-karatteristiċi tekniċi tal-vettura u fejn id-data meħtieġa ssir disponibbli, bl-użu tal-interfaċċa elettronika
                     
                  
                  
                     
                        (a)  Sett minimu ta’ data (MSD) mhux korrett
                     
                  
                  
                     
                        X
                     
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (b) komponenti tal-awdjo li mhux jaħdmu kif suppost
                     
                  
                  
                     
                        X
                     
                     
                  
                  
                     
                  
                  
                     
                  
               
            
               (2)fl-Anness III, il-punt 4 tat-Tabella I huwa emendat kif ġej:
            
            
               (a)it-titolu huwa sostitwit b’dan li ġej:
            
            
               “Vetturi speċjali derivati minn vettura tal-kategorija N, T1b, T2b, T3b, T4.1b, T4.2b u T4.3b”;
            
            
               (b)ir-referenzi għall-vetturi “T5” huma sostitwiti b’referenza għall-kategoriji li ġejjin: 
            
            
               “T1b, T2b, T3b, T4.1b, T4.2b u T4.3b (P) u T1b, T2b, T3b, T4.1b, T4.2b u T4.3b (D)